
21 Φεβρουάριου 2019 


ΤΕΥΧΟΣ ΤΡΙΤΟ 


Αρ 


. Φύλλου 189 


ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ 

ΠΑΝΕΠΙΣΤΗΜΙΟ ΑΙΓΑΙΟΥ 

Αριθμ. 14177 _ 

Προκήρυξη θέσης μέλους ΔΕΠ του Τμήματος Γε¬ 
ωγραφίας της Σχολής Κοινωνικών Επιστημών του 
Πανεπιστημίου Αιγαίου στη βαθμίδα του Ανα¬ 
πληρωτή Καθηγητή με γνωστικό αντικείμενο 
«Περιφερειακή Γεωγραφία και Ανάπτυξη». 

Η Πρυτάνισσατου Πανεπιστημίου Αιγαίου, λαμβάνο- 
ντας υπόψη την εισήγηση της Συνέλευσης του Τμήμα¬ 
τος Γεωγραφίας (αρ. συν. 6/21-11-2018) και την υπ' αρ. 
2345/06-11-2018 αίτηση εξέλιξης μόνιμου Επίκουρου 
Καθηγητή του Τμήματος Γεωγραφίας, σύμφωνα με τις 
διατάξεις: 

1) των άρθρων 16 παρ. 1 και 19 του ν. 4009/2011 (ΦΕΚ 
Α' 195) όπως έχουν τροποποιηθεί και ισχύουν, 

2) του άρθρου 9 του ν. 4521/2018 (ΦΕΚ Α' 38), 

3) των παρ. 9 και 10 του άρθρου τέταρτου του ν. 4405/ 
2016 (ΦΕΚ Α' 129), 

4) των άρθρων 15 παρ. 15 εδάφιο ζ, 21 παρ. 2 εδάφιο 
ιδ και 84 παρ. 9 και 10 του ν. 4485/2017 (ΦΕΚ Α’ 114), 

5) του π.δ. 134/1999 (ΦΕΚ Α' 132), 

6) της παρ. 1 του άρθρου 30 του ν. 4452/2017 (ΦΕΚ 
Α’ 17), 

7) της παρ. 1 του άρθρου 23 του ν. 3549/2007 (ΦΕΚ 
Α' 69), 

8) την υπ' αρ. Φ.122.1/88/119483/Ζ2/20-07-2016 εγκύ¬ 
κλιο της Αναπληρώτριας Υπουργού με θέμα «Οδηγίες 
εφαρμογής του ν. 4369 (Α' 27), του ν. 4386/2016 (ΦΕΚ Α' 
83) και του ν. 4405/2016 (Α’ 129)» (ΑΔΑ: 7 Α0Λ4653ΠΣ-2Ι3), 

9) την υπουργική απόφαση με αρ. πρωτ. Φ. 122.1/6/ 
14241 /Ζ2/27-01 -2017 (ΦΕΚ Β' 225) (ΑΔΑ: ΩΓΠΤ4653ΠΣ-ΩΑ7), 

10) την υπ' αρ. 61 (επαναληπτική)/22-12-2016/1.2 από¬ 
φαση της Συγκλήτου του Πανεπιστημίου Αιγαίου, 

11) την υπ’ αρ. 33/29-03-2018/7.5 απόφαση της Συ¬ 
γκλήτου του Πανεπιστημίου Αιγαίου αποφασίζει την 
προκήρυξη (ανοικτή προκήρυξη) για την πλήρωση μιας 
(1) θέσης μέλους ΔΕΠ, ως εξής: 

ΠΑΝΕΠΙΣΤΗΜΙΟ ΑΙΓΑΙΟΥ 

ΣΧΟΛΗ ΚΟΙΝΩΝΙΚΩΝ ΕΠΙΣΤΗΜΩΝ 

ΤΜΗΜΑ ΓΕΩΓΡΑΦΙΑΣ 


- Μία (1) θέση μέλους ΔΕΠ στη βαθμίδα του Αναπλη¬ 
ρωτή Καθηγητή, με γνωστικό αντικείμενο «Περιφερεια¬ 
κή Γεωγραφία και Ανάπτυξη» 

Περιγραφή γνωστικού αντικειμένου: 

Διαπραγμάτευση της πολυπλοκότητας και της χωρικής 
διαφοροποίησης των ανθρώπινων δραστηριοτήτων και 
της ανθρώπινης δράσης σε ποικίλες, τοπικές έως διε¬ 
θνικές γεωγραφικές κλίμακες, με στόχο μία εισαγωγική 
γνωριμία με τη σχέση περιφερειακών γεωγραφιών και 
άνισης ανάπτυξης. Παρουσίαση του περιεχομένου της 
περιφερειακής γεωγραφίας, καθώς και των βασικών εν¬ 
νοιών που σχετίζονται με το γεωγραφικό χώρο και την 
άνιση χωρική - περιφερειακή ανάπτυξη. Ανάλυση της 
συνθετότητας και του ιδιαίτερου χαρακτήρα των σημα¬ 
ντικότερων παγκόσμιων γεωγραφικών περιφερειών, με 
έμφαση στη σχέση μεταξύ περιφερειών του Ευρωπαϊκού 
Νότου και Ευρωπαϊκής Ένωσης, και διαπραγμάτευση 
των μεταβαλλόμενων αλληλεξαρτήσεων και διασυνδέ¬ 
σεων του τοπικού και περιφερειακού με το παγκόσμιο. 

Συνθετική εξέταση των δομικών και λειτουργικών 
χαρακτηριστικών συστημάτων περιφερειακής οργά¬ 
νωσης της παραγωγής και της εργασίας, στη βάση το¬ 
πικών οικονομικών, κοινωνικο-ιστορικών, πολιτισμικών, 
πολιτικών, περιβαλλοντικών και άλλων ιδιομορφιών. Συ¬ 
στηματική θεωρητική προσέγγιση του περιφερειακού 
προβλήματος και κατανόηση των αιτίων δημιουργίας και 
των μηχανισμών αντιμετώπισής του. Προσεγγίσεις της 
περιφερειοποίησης και των τοπικών αγορών εργασίας, 
μέσω ποσοτικών τεχνικών και μεθόδων ανάλυσης του 
χώρου. Κύριες θεωρίες της γεωγραφίας της εργασίας, της 
άνισης περιφερειακής ανάπτυξης και της περιφερειακής 
οικονομικής. 

Θεωρίες και μοντέλα περιφερειακής ανάπτυξης και 
μεγέθυνσης, περιφερειακή διάσταση των ποικίλων μορ¬ 
φών εργασίας και απασχόλησης, περιφερειακή πολιτική 
και ανάλυση, δια-συγκριτικές προσεγγίσεις. 

Καλούνται οι ενδιαφερόμενοι να υποβάλουν ηλεκτρο¬ 
νικά την αίτηση υποψηφιότητας μέσω του ηλεκτρονι¬ 
κού συστήματος ΑΠΕΛΛΑ (Γιΐΐρ5://3ρθΙΐ3.ιηίηθάυ.9ον. 
9 γ), μέσα σε αποκλειστική προθεσμία δύο (2) μηνών από 
την ημερομηνία του εγγράφου της ανακοίνωσης της δη¬ 
μοσίευσης της προκήρυξης αυτής στον ημερήσιο τύπο 
μαζί με όλα τα αναγκαία για την κρίση δικαιολογητικά. 

Τεύχος ΓΊ 89/21.02.2019 


Μαζί με την αίτηση πρέπει να υποβάλουν: 

1. Αντίγραφο δελτίου αστυνομικής ταυτότητας ή δια¬ 
βατηρίου, το οποίο καταχωρείται ηλεκτρονικά 

2. Αντίγραφο των πτυχίων και των τίτλων σπουδών 
τους. Αν οι τίτλοι σπουδών έχουν χορηγηθεί από Α.Ε.Ι. 
εξωτερικού θα πρέπει να υποβληθούν και οι σχετικές 
βεβαιώσεις ισοτιμίας από τον ΔΟΑΤΑΠ ή αντίγραφο της 
αίτησης για αναγνώριση της ισοτιμίας 

3. Βιογραφικό Σημείωμα 

4. Αναλυτικό υπόμνημα για τα υποβαλλόμενα πρωτό¬ 
τυπα επιστημονικά δημοσιεύματα. 

5. Διδακτορική Διατριβή και άλλα επιστημονικά δη¬ 
μοσιεύματα 

6. Τα δικαιολογητικά από τα οποία αποδεικνύονται τα 
τυπικά και ουσιαστικά προσόντα 

-Το πιστοποιητικό γέννησης θα αναζητηθεί αυτεπαγ- 
γέλτως από την υπηρεσία που θα προβεί στην έκδοση 
τηςτελικής πράξης διορισμού. Προκειμένου για πολίτες 
κρατών-μελών της Ευρωπαϊκής Ένωσης, υποβάλλεται 
πιστοποιητικό της αρμόδιας αρχής του κράτους την ιθα¬ 
γένεια του οποίου έχει ο υποψήφιος. 

-Το αντίγραφο Ποινικού Μητρώου δικαστικής χρήσης 
και το πιστοποιητικό στρατολογικής κατάστασηςτύπου 
Α' θα αναζητηθούν αυτεπαγγέλτως από την υπηρεσία 
που θα προβεί στην έκδοση της τελικής πράξης διορι¬ 
σμού. 

Με υπεύθυνη δήλωση του ν. 1599/1986 οι υποψήφιοι 
δεσμεύονται ότι θα έχουν εκπληρώσει τις στρατιωτικές 
τους υποχρεώσεις ή θα έχουν απαλλαγεί νόμιμα από αυ¬ 
τές πριν την έκδοση της Πρυτανικής Πράξης διορισμού 
τους.Το κώλυμα της μη εκπλήρωσηςτων στρατιωτικών 
υποχρεώσεων δεν ισχύει για πολίτες κράτους-μέλους της 
Ευρωπαϊκής Ένωσης, στο οποίο δεν προβλέπεται όμοιο 
κώλυμα διορισμού. 

Οι ανωτέρω πολίτες οφείλουν να υποβάλουν, εκτός 
των πιο πάνω δικαιολογητικών και πτυχίο ή μεταπτυχι¬ 
ακό τίτλο σπουδών Ελληνικού Α.Ε.Ι. ή απολυτήριο ελλη¬ 
νικού Λυκείου ή εξαταξίου Γυμνασίου ή πιστοποιητικό 
ελληνομάθειας Γ1 επιπέδου από το Κέντρο Ελληνικής 
Γλώσσας, από το οποίο θα αποδεικνύεται η πλήρης γνώ¬ 
ση και άνετη χρήση της ελληνικής γλώσσας. 

Ο υποψήφιος που θα επιλεγεί για τη συγκεκριμένη 
θέση υποχρεούται να καταθέσει: 

- Πιστοποίηση Υγείας για διορισμό, με προσκόμιση 
σχετικών ιατρικών πιστοποιητικών κατόπιν παραπεμπτι¬ 
κού εγγράφου της υπηρεσίας του Πανεπιστημίου που 
θα προβεί στην έκδοση της τελικής πράξης διορισμού. 

Η προκαλούμενη δαπάνη θα βαρύνει τον προϋπολο¬ 
γισμό του Υπουργείου Παιδείας, Έρευνας και Θρησκευ¬ 
μάτων (Ειδικός Φορέας 19-250 και ΚΑΕ 0251). 

Η προκήρυξη αυτή να δημοσιευθεί στην Εφημερίδα 
της Κυβερνήσεως. 

Μυτιλήνη, 3 Δεκεμβρίου 2018 
Η Πρυτάνισσα 
ΧΡΥΣΗ ΒΙΤΣΙΛΑΚΗ 


ΑΛΕΞΑΝΔΡΕΙΟ ΤΕΧΝΟΛΟΓΙΚΟ ΕΚΠΑΙΔΕΥΤΙΚΟ 
ΙΔΡΥΜΑ (Α.Τ.Ε.Ι.) ΘΕΣΣΑΛΟΝΙΚΗΣ 

Προκήρυξη θέσης μέλους ΔΕΠ βαθμίδας Ανα¬ 
πληρωτή Καθηγητή του τμήματος Διατροφής 
καιΔιαιτολογίαςτηςΣχολήςΤεχνολογίας Γεωπο¬ 
νίας και Τεχνολογίας Τροφίμων και Διατροφής 
του ΑΤΕΙΘ, με γνωστικό αντικείμενο «Φυσιολο¬ 
γία Αναπαραγωγής Ιχθύων». 

Ο Πρύτανης του Αλεξάνδρειου Τεχνολογικού Εκπαι¬ 
δευτικού Ιδρύματος Θεσσαλονίκης αφού έλαβε υπόψη: 

1. Τα άρθρα 15,16 και 17 του ν. 1404/1983 (ΦΕΚ 173/ 
Α'), όπωςαντικαταστάθηκαν με τα άρθρα 2,3 και 4α του 
ν. 2916/2001 (ΦΕΚ 114/Α') αντίστοιχα, συμπληρώθηκαν 
και τροποποιήθηκαν με το άρθρο 3 του ν. 3027/2002 
(ΦΕΚ 152/Α') και το άρθρο 8 του ν. 3404/2005 (ΦΕΚ 260/ 
Α') και τα άρθρα 7, 8, 9 και 20 του ν. 3794/2009 (ΦΕΚ 
156/Α74-9-2009). 

2. Το ν. 2431/1996 (ΦΕΚ 175/Α ) «Διορισμός ή πρό¬ 
σληψη πολιτών της Ευρωπαϊκής Ένωσης στη Δημόσια 
Διοίκηση». 

3. Τα άρθρα 8, 9,10,16 και 78 του ν. 4009/2011 (ΦΕΚ 
195/Α') «Δομή, λειτουργία, διασφάλιση της ποιότητας 
των σπουδών και διεθνοποίηση των ανώτατων εκπαι¬ 
δευτικών Ιδρυμάτων» όπως τροποποιήθηκαν και ισχύ¬ 
ουν. 

4. Το άρθρο 19 του ν. 4009/2011 (ΦΕΚ 195/Α') όπως 
αντικαταστάθηκε με το άρθρο 70 του ν. 4386/2016 (ΦΕΚ 
83/Α711-5-2016) «Ρυθμίσεις για την έρευνα και άλλες 
διατάξεις» και τροποποιήθηκε με το άρθρο 4 του ν. 4405 
(ΦΕΚ 129/Α713-7-2016) «Ρυθμίσεις θεμάτων προκηρύ¬ 
ξεων και εκλογής καθηγητών των Α.Ε.Ι.», το άρθρο 30 
του ν. 4452/2017 (ΦΕΚ 17/Α715-2-2017) και το άρθρο 9 
του ν. 4521/2018 (ΦΕΚ 38/Α72- 3-2018). 

5. Το άρθρο 5 παρ. 2 του ν. 4076/2012 (ΦΕΚ 159/Α') 
«Ρυθμίσεις θεμάτων Ανώτατης Εκπαίδευσης Ιδρυμάτων 
και άλλες διατάξεις». 

6. Τα άρθρα 12 έως 23 του ν. 4485/2017 (ΦΕΚ 114/ 
Α 74-8-2017). 

7. Το άρθρο 84 παρ. 9 και 10 του ν. 4485/2017 (ΦΕΚ 
114/Α74-8-2017). 

8. Το π.δ. 134/1999 (ΦΕΚ 132/Α') «Διορισμός ή πρό¬ 
σληψη πολιτών της Ευρωπαϊκής Ένωσης στα Ανώτατα 
Εκπαιδευτικά Ιδρύματα,Τεχνολογικά Εκπαιδευτικά Ιδρύ¬ 
ματα και λοιπά Νομικά Πρόσωπα Δημοσίου Δικαίου και 
Δημόσιες Υπηρεσίες του χώρουΤριτοβάθμιας Εκπαίδευ¬ 
σης αρμοδιότητας του ΥΠΕΠΘ». 

9. Το π.δ. 82/2013 (ΦΕΚ 123/Α73-6-2013) «Συγχώνευση 
Σχολών - Μετονομασία Τμημάτων - Συγχώνευση Τμημά¬ 
των - Κατάργηση Τμημάτων - Συγκρότηση Σχολών του 
ΑΤΕΙ Θεσσαλονίκης». 

10. Την υπ' αριθμ. Φ.122.1/88/119483/Ζ2/20-7-2016 
Εγκύκλιο του ΥΠ.Π.Ε.Θ. (ΑΔΑ: 7Α0Λ4653ΠΣ-213) «Οδη¬ 
γίες εφαρμογής του ν. 4369 (Α' 27), του ν. 4386/2016 (Α' 
83) και του ν. 4405/2016 (Α' 129)». 

11. Την κοινή υπουργική απόφαση Φ.122.1/6/14241/ 
Ζ2/31 -01 -2017 του ΥΠ.Π.Ε.Θ. (ΦΕΚ 225/Β /31 -01 -2017) 

α) Διαδικασία συγκρότησης των εκλεκτορικών σωμά¬ 
των των ΑΕΙ ρύθμιση θεμάτων εκλογής και εξέλιξης κα¬ 
θηγητών και υπηρετούντων λεκτόρων, ανανέωσης και 
μονιμοποίησης των επί θητεία επίκουρων καθηγητών, 
ελέγχου νομιμότητας των διαδικασιών αυτών και άλλων 
θεμάτων σχετικά με την εφαρμογή των διατάξεων του 
άρθρου 19 του ν. 4009/2011 (Α' 195), όπως ισχύει, και 
του άρθρου 4 του ν. 4405/2016 (Α' 129) και β) «Ανάπτυ¬ 
ξη και λειτουργία ηλεκτρονικού συστήματος ολοκλη¬ 
ρωμένης διαχείρισης διαδικασιών εκλογής και εξέλιξης 
καθηγητών καθώς και κατάρτισης και τήρησης μητρώων 
εσωτερικών και εξωτερικών μελών». 

12. Την υπ'αριθμ. 1 /24-01 -2012 (ΦΕΚ 518/Β729-2-2012) 
απόφαση της Συνέλευσης του Α.Τ.Ε.Ι. Θεσσαλονίκης «Δι¬ 
αδικασίες εκλογής, εξέλιξης και μονιμοποίησης μελών 
ΕΠ έως τη δημοσίευση του Οργανισμού και του Εσωτε¬ 
ρικού Κανονισμού του Α.Τ.Ε.Ι./Θ.». 

13. Το ν. 4521/02.03.2018 (ΦΕΚ 38/Α'), άρθρο 9, παρ. 1, 
περίπτ. β', αντικατάσταση της παρ. 1, άρθρου 19 του 
ν. 4009/2011, «Για τα προσόντα εκλογήςτων μελώνΔΕΠ 
των ΑΕΙ, ισχύουν, επιπλέον της περ. α'τα εξής: αα), ββ), 
γγ), δδ) και παραγρ.2, περίπτ. δ'. 

14. Το γεγονός ότι υπάρχουν κενές οργανικές θέσεις. 

15. Την υπ'αριθμ. πρωτ.ΤΔΔΦ 10.1/1054/24-10-2018 
(ΣΦ10.1/436/24-10-2018) αίτηση εξέλιξης στη βαθμίδα 
του Αναπληρωτή Καθηγητή με γνωστικό αντικείμενο 
«Φυσιολογία Αναπαραγωγής Ιχθύων», του Επίκουρου 
Καθηγητή του Τμήματος Διατροφής και Διαιτολογίας 
Κοκοκύρη Λάμπρου. 

16. Το υπ'αριθμ. 4/23-10-2018 πρακτικό της Συνέλευ¬ 
σης τουΤομέα Βασικών Μαθημάτων (αριθμ. πρωτ.ΤΔΔΦ 
10.1/1082/25-10-2018). 

17. Την υπ'αριθμ. 14/31-10-2018 (θέμα 3ο ημερ. διάτ.) 
απόφαση τηςΣυνέλευσηςτουΤμήματοςΔιατροφής και 
Διαιτολογίας για έγκριση προκήρυξης μίας (1) θέσης μέ¬ 
λους ΔΕΠ, βαθμίδας Αναπληρωτή Καθηγητή με γνωστικό 
αντικείμενο «Φυσιολογία Αναπαραγωγής Ιχθύων» του 
Τομέα Βασικών μαθημάτων, του Τμήματος Διατροφής 
και Διαιτολογίας, της ΣΤΕΓ.ΤΕ.ΤΡΟ.Δ., του ΑΤΕΙΘ. 

18. Το πρόγραμμα σπουδών του Τμήματος Διατροφής 
και Διαιτολογίας. 

19. Την υπ'αριθμ. Φ16/10692/Ζ2/23-01 -2019 υπουρ¬ 
γική απόφαση έγκρισης πίστωσης για την προκήρυξη 
(ΑΔΑ: Ψ9ΥΣ4653ΠΣ-5ΤΧ), αποφασίζει: 

Την προκήρυξη της παρακάτω θέσης Διδακτικού Ερευ¬ 
νητικού Προσωπικού (Δ.Ε.Π.) ως εξής: 

ΣΧΟΑΗ ΤΕΧΝΟΛΟΓΙΑΣ ΓΕΩΠΟΝΙΑΣ ΚΑΙ ΤΕΧΝΟΛΟΓΙΑΣ 
ΤΡΟΦΙΜΩΝ ΚΑΙ ΔΙΑΤΡΟΦΗΣ 

ΤΜΗΜΑ ΔΙΑΤΡΟΦΗΣ ΚΑΙ ΔΙΑΙΤΟΛΟΓΙΑΣ 

ΤΟΜΕΑΣ ΒΑΣΙΚΩΝ ΜΑΘΗΜΑΤΩΝ 

Μία (1) θέση τακτικού μέλους ΔΕΠ, βαθμίδας Αναπλη¬ 
ρωτή Καθηγητή με γνωστικό αντικείμενο «Φυσιολογία 
Αναπαραγωγής Ιχθύων». 

Σχετικά με τα προσόντα των υποψηφίων σημειώνε¬ 
ται ότι σύμφωνα με το άρθρο 19 του ν. 4009/2011 ,όπως 
αντικαταστάθηκε με το άρθρο 70 του ν. 4386/2016 (ΦΕΚ 
83/Α711 -5-2016) «Ρυθμίσεις για την έρευνα και άλλες 
διατάξεις» και στη συνέχεια τροποποιήθηκε με το άρ¬ 
θρο τέταρτο του ν. 4405/2016 (ΦΕΚ 129/Α713-7-2016) 


«Ρυθμίσεις θεμάτων προκηρύξεων και εκλογής καθηγη¬ 
τών των Α.Ε.Ι.», το άρθρο 30 του ν. 4452/2017 (ΦΕΚ 17/ 
Α'/15-2-2017) και το αρ. 9 του ν. 4521/2018 (ΦΕΚ 38/ 
Α72-3-2018), ισχύουν τα ακόλουθα: 

1. Προϋπόθεση για εκλογή σε θέση Καθηγητή όλων 
των βαθμιδών είναι η κατοχή διδακτορικού διπλώματος, 
καθώς και η συνάφεια αυτού του εν γένει ερευνητικού, 
επιστημονικού, διδακτικού, κλινικού ή καλλιτεχνικού 
έργου των υποψηφίων με το γνωστικό αντικείμενο της 
προς πλήρωση θέσης. 

2. Τα ελάχιστα προσόντα που απαιτούνται για την 
εκλογή στη βαθμίδα του Αναπληρωτή Καθηγητή είναι 
τα ακόλουθα: 

Αναπληρωτής Καθηγητής 

ί) Τέσσερα (4) έτη τουλάχιστον: αυτοδύναμης διδα¬ 
σκαλίας μετά την απόκτηση του διδακτορικού διπλώ¬ 
ματος στο γνωστικό αντικείμενο του Τομέα σε Α.Ε.Ι. ή 
ομοταγή ιδρύματα του εξωτερικού ή αναγνωρισμένου 
επαγγελματικού έργου κατάλληλου επιπέδου σε σχετικό 
επιστημονικό πεδίο ή εργασίας σε αναγνωρισμένα ερευ¬ 
νητικά κέντρα της χώρας ή της αλλοδαπής. Το χρονικό 
διάστημα των τεσσάρων (4) ετών μπορεί να κατανέμεται 
συνδυαστικά στις ανωτέρω δραστηριότητες, οι οποίες 
σε κάθε περίπτωση είναι αντίστοιχες με το επιστημονικό 
επίπεδο και συναφείς με το γνωστικό πεδίο της θέσης 
που προκηρύσσεται. 

Μ) Πρωτότυπες δημοσιεύσεις σε επιστημονικά περιοδι¬ 
κά αναγνωρισμένου κύρους, από τις οποίες ένας αριθμός 
πρέπει να είναι αυτοδύναμες ή πρωτότυπες επιστημο¬ 
νικές μονογραφίες, εξαιρουμένων των αυτοεκδόσεων. 

Το συνολικό ερευνητικό έργο του υποψηφίου πρέπει 
να έχει αναγνωριστεί από την επιστημονική κοινότητα. 

Όπου προβλέπονται αυτοδύναμες δημοσιεύσεις, 
νοούνται και οι δημοσιεύσεις στις οποίες ο υποψήφιος 
είναι ο κύριος ερευνητής ή ερευνητής σε δημοσίευση 
όπου δεν συμμετέχει ο επιβλέπων της διδακτορικής του 
διατριβής. 

Η κρίση για εξέλιξη ή εκλογή μελών Δ.Ε.Π. βασίζεται 
στο συνολικό διδακτικό έργο των κρινόμενων, στη συνο¬ 
λική τους επιστημονική και ερευνητική δραστηριότητα, 
με έμφαση στη διεθνή τους παρουσία, ικανό μέρος των 
οποίων πρέπει να έχει συντελεστεί τα τελευταία πέντε 
(5) έτη από την υποβολή της αίτησης για εξέλιξη ή εκλο¬ 
γή. Επίσης, συνεκτιμώνται ιδιαίτερα κατά την κρίση για 
κατάληψη θέσης Δ.Ε.Π. το ήθος, η προσωπικότητα του 
υποψηφίου και η κοινωνική του προσφορά. 

4. Μέλη ΔΕΠ δεν μπορούν να υποβάλουν υποψηφιότη¬ 
τα για κατάληψη θέσης Δ.Ε.Π. ίδιας ή ανώτερης βαθμίδας 
στο ίδιο ή άλλο ΤΕΙ εάν δεν περάσουν τρία (3) έτη από 
το διορισμό τους στο ΤΕΙ που υπηρετούν. 

5. Πέρα από τα ειδικά αυτά προσόντα οι υποψήφιοι 
πρέπει να έχουν και τα γενικά προσόντα που προβλέ- 
πονται από τον υπαλληλικό κώδικα για το διορισμό δη¬ 
μοσίων υπαλλήλων. 

ΔΙΚΑΙΟΛΟΓΗΤΙΚΑ ΗΛΕΚΤΡΟΝΙΚΗΣ ΥΠΟΒΟΛΗΣ ΥΠΟ¬ 
ΨΗΦΙΟΤΗΤΑΣ 

1. Αίτηση. 

2. Πτυχία και τίτλοι σπουδών των υποψηφίων. 

3. Διδακτορική διατριβή, όπου αυτή απαιτείται ως 
προσόν. 

4. Βιογραφικό σημείωμα. 

5. Επιστημονικά δημοσιεύματα και αναλυτικό υπόμνη¬ 
μα αυτών. 

6. Γενικά κάθε στοιχείο (βιβλία, δημοσιεύσεις, πιστο¬ 
ποιητικά προϋπηρεσίας, επαγγελματικής δραστηριότη¬ 
τας, πιστοποιητικό ξένης γλώσσας, κτλ.) που να αποδει- 
κνύει τα προσόντα των υποψηφίων. 

7. Αντίγραφο δελτίου αστυνομικής ταυτότητας ή δι¬ 
αβατηρίου. 

8. Πιστοποιητικό του αρμόδιου Δημάρχου στο οποίο 
θα αναγράφεται ο τρόπος και ο χρόνος απόκτησης της 
Ελληνικής ιθαγένειας και το οποίο θα αναζητηθεί αυτε- 
πάγγελτα από την Υπηρεσία πριν από την έκδοση της 
σχετικής πράξης διορισμού. Προκειμένου για πολίτες 
κρατών - μελών της Ευρωπαϊκής Ένωσης, πιστοποιητι¬ 
κό της αρμόδιας αρχής του κράτους την ιθαγένεια του 
οποίου έχει ο υποψήφιος. 

9. Πιστοποιητικό τύπου Α' του αρμοδίου Στρατολογι¬ 
κού Γραφείου από το οποίο να προκύπτει ότι ο ενδιαφε¬ 
ρόμενος δεν έχει στρατολογική ή χρηματική υποχρέω¬ 
ση και το οποίο θα αναζητηθεί αυτεπάγγελτα από την 
Υπηρεσία πριν από την ορκωμοσία, σύμφωνα με την 
αριθμ.ΔΙΑΔΠ/Α/16425/25-6-2007 (ΦΕΚ1055/Β727-6-2007) 
κοινή υπουργική απόφαση. Με υπεύθυνη δήλωση του 
ν. 1599/1986 οι υποψήφιοι που δεν έχουν εκπληρώσει τις 
στρατιωτικές τους υποχρεώσεις ή δεν έχουν απαλλαγεί 
νόμιμα από αυτές κατά το χρόνο υποβολής της υποψη¬ 
φιότητάς τους, δεσμεύονται ότι θα προσκομίσουν τα 
σχετικά δικαιολογητικά πριν την έκδοση της πράξης δι¬ 
ορισμού τους. Το κώλυμα της μη εκπλήρωσης των στρα¬ 
τιωτικών υποχρεώσεων δεν ισχύει για πολίτες κράτους - 
μέλους της Ευρωπαϊκής Ένωσης, για τους οποίους δεν 
προβλέπεται όμοιο κώλυμα διορισμού. 

10. Αντίγραφο ποινικού μητρώου δικαστικής χρήσης 
που θα αναζητηθεί αυτεπάγγελτα από την Υπηρεσία 
πριν από την ορκωμοσία, σύμφωνα με την με αριθμ. 
ΔΙΑΔΠ/Α/22863/16-10-2006 (ΦΕΚ 1551/Β723-10-2006) 
κοινή υπουργική απόφαση. 

11. Γνωματεύσεις α) παθολόγου ή γενικού ιατρού και 
β) ψυχιάτρου, είτε του δημοσίου είτε ιδιωτών, που να 
πιστοποιούν την υγεία των υποψηφίων να ασκούν τα 
καθήκοντα της αντίστοιχης θέσης. 

12. Υπεύθυνη δήλωση του ν. 1599/1986, ότι δεν κα¬ 
τέχει άλλη θέση και δεν έχει άλλη απασχόληση στον 
ευρύτερο Δημόσιο ή Ιδιωτικό Τομέα. 

Τα δικαιολογητικά των παραπάνω στοιχείων 11 και 
12 θα κατατεθούν από τους υποψηφίους οι οποίοι θα 
εκλεγούν σε θέσεις Δ.Ε.Π. κατά την ημέρα της ορκωμο¬ 
σίας τους. 

Όλα τα δικαιολογητικά πρέπει να είναι ευκρινή φω¬ 
τοαντίγραφα των πρωτοτύπων εγγράφων που εκδόθη- 
καν από τις υπηρεσίες και τους φορείς της περίπτωσης 
α', της παρ. 2 του άρθρου 1 του ν. 4250/2014 (ΦΕΚ 74/ 


Α 726-3-2014) ή ακριβή αντίγραφά τους. Ομοίως γίνονται 
υποχρεωτικά αποδεκτά ευκρινή φωτοαντίγραφα από: 
α) αντίγραφα ιδιωτικών εγγράφων τα οποία έχουν επικυ¬ 
ρωθεί από δικηγόρο, β) τα πρωτότυπα όσων ιδιωτικών 
εγγράφων φέρουν επίσημη θεώρηση και γ) αντίγραφα 
εγγράφων που έχουν εκδοθεί από αλλοδαπές αρχές 
και έχουν επικυρωθεί από δικηγόρο. Τα ξενόγλωσσα 
δικαιολογητικά πρέπει να συνοδεύονται από νόμιμες 
μεταφράσεις και να έχουν επικυρωθεί πρωτίστως από 
δικηγόρο. Οι τίτλοι σπουδών του εξωτερικού πρέπει να 
συνοδεύονται από πράξη ή βεβαίωση του οικείου οργά¬ 
νου με την οποία αναγνωρίζονται ως ισότιμοι προς τους 
τίτλους που απονέμονται από τα εκπαιδευτικά ιδρύματα 
της ημεδαπής. 

Το σύνολο όλων των παραπάνω δικαιολογητικών, θα 
είναι στη διάθεση των μελών Εκλεκτορικού Σώματος 
και της Εισηγητικής Επιτροπής, καθ' όλη τη διάρκεια της 
διαδικασίας επιλογής ή εξέλιξης. 

Ειδικότερα, οι πολίτες των κρατών - μελών της Ευ¬ 
ρωπαϊκής Ένωσης οφείλουν να υποβάλουν εκτός των 
ανωτέρω δικαιολογητικών και πτυχίο ή μεταπτυχιακό 
τίτλο σπουδών Ελληνικού Α.Ε.Ι. ή απολυτήριο ελληνικού 
Λυκείου ή εξαταξίου Γυμνασίου ή πιστοποιητικό ελληνο- 
μάθειαςΔ' επιπέδου από το Κέντρο Ελληνικής γλώσσας, 
από το οποίο θα αποδεικνύεται η πλήρης γνώση και άνε¬ 
τη χρήση της ελληνικής γλώσσας. 

Μέσα σε αποκλειστική προθεσμία τριάντα (30) ημε¬ 
ρών από την επομένη της ημερομηνίας της τελευταίας 
δημοσίευσης στον ημερήσιο τύπο, υποβάλλονται ηλε¬ 
κτρονικά οι αιτήσεις των υποψηφίων σε θέσεις εκλογής 
ή εξέλιξης (αφού αυτοί έχουν προηγουμένως εγγράφει 
στο πληροφοριακό σύστημα ΑΠΕΛΛΑ), μαζί με όλα τα 
αναγκαία για την κρίση δικαιολογητικά. 

Δικαιολογητικά που έχουν ήδη καταχωρίσει οι υπο¬ 
ψήφιοι κατά την εγγραφή τους στο γενικό μητρώο και 
δε χρήζουν επικαιροποίησης, εξαιρούνται από την εκ 
νέου ηλεκτρονική υποβολή. Συμπλήρωση (ηλεκτρονικά) 
των δικαιολογητικών της προκήρυξης μετά την κατά¬ 
θεση των αιτήσεων υποψηφιότητας, επιτρέπεται μόνο 
αν πρόκειται για διασαφηνιστικά στοιχεία που ζητήθη¬ 
καν συμπληρωματικά από τα μέλη του Εκλεκτορικού 
Σώματος ή της Εισηγητικής Επιτροπής και αφορούν σε 
δικαιολογητικά που κατατέθηκαν εμπρόθεσμα. 

Η προκαλούμενη δαπάνη θα βαρύνει τον προϋπολο¬ 
γισμό του Υπουργείου Παιδείας, Έρευνας και Θρησκευ¬ 
μάτων (Ειδικός Φορέας 19-250 και ΚΑΕ 0251). 

Η προκήρυξη αυτή να δημοσιευθεί στην Εφημερίδα 
της Κυβερνήσεως. 

Θεσσαλονίκη, 11 Φεβρουάριου 2019 
Ο Πρύτανης 
ΠΑΝΑΓΙΩΤΗΣ ΤΖΙΩΝΑΣ 

